**NOTĂ INFORMATIVĂ**

**la proiectul Ordinului Ministerului Educației, Culturii și Cercetării de modificare**

**a Regulamentului de organizare și funcționare a Consiliului de Etică și Management, aprobat prin Ordinul ministrului educației nr. 1048 din 29.10.2015**

|  |
| --- |
| 1. **Denumirea autorului şi, după caz, a participanţilor la elaborarea proiectului** |
| Ministerul Educației, Culturii și Cercetării și Consiliul de etică și management (consiliu sau CEM) |
| 1. **Condiţiile ce au impus elaborarea proiectului de act normativ şi finalităţile urmărite** |
| Proiectul ordinului în cauză are drept scop armonizarea actului normativ existent în coraborare cu *Regulamentul-cadru privind modul de alegere a rectorului instituţiei de învăţămînt superior din Republica Moldova*, aprobat prin Ordinul Ministrului Educației nr. 09/2015.  De asemenea, proiectul dat propune stabilirea unor reglementări suplimentare în vederea eficientizării activității Consiliului de etică și management.  Propunerile de modificare sunt elaborate în baza recomandărilor membrilor Consiliului de etică și management acumulate pe parcursul activității acestuia. |
| 1. **Descrierea gradului de compatibilitate pentru proiectele care au ca scop armonizarea legislaţiei naţionale cu legislaţia Uniunii Europene** |
| Prezentul proiect de Hotărâre nu contravine legislației Uniunii Europene. |
| 1. **Principalele prevederi ale proiectului şi evidenţierea elementelor noi** |
| Proiectul prevede:   * examinarea de către Consiliul de Etică și Management doar a petițiilor însoțite de demersul MECC; * concretizarea obiectului sesizărilor cu respectarea legislației în vigoare în materie de responsabilitate publică a instituțiilor de învățământ; * concretizarea atribuțiilor pentru președinte și vicepreședinte; * includerea excepției privind examinarea petițiilor/contestațiilor, în decurs de 30 zile lucrătoare de la data primirii acestora, în cazul alegerilor rectorului; * prevede remunerarea membrilor Consiliului din surse financiare prevăzute în bugetul MECC în conformitate cu legislația în vigoare. |
| 1. **Fundamentarea economico-financiară** |
| Remunerarea muncii membrilor Consiliului de etică și managementse încadrează **în limitele alocațiilor bugetare stabilite în bugetul de stat pentru Ministerul Educației, Culturii și Cercetării.**  Salarizarea membrilor CEM se va efectua în baza normei de calcul al salariului pe oră conform pct. 6, la Note, din Anexa nr. 5 *pentru punerea în aplicare a prevederilor Legii nr. 270/2018 privind sistemul unitar de salarizare în sectorul bugetar*, aprobat prin Hotărârea Guvernului nr. 1231/2018.  Pornind de la faptul că, şedinţele au loc, de regulă, trimestrial (4 şedinţe pe an) şi din eligibilitatea remunerării membrilor CEM în actuala componenţă, potrivit normei de calcul menţionate ante bugetul anual va constitui cca 90 000 lei sau cca 18 000 per şedinţă, după cum urmează:   1. norma de salarizare pentru membrii consiliului deţinători de titluri/funcţii ştiinţifico-didactice de doctor în ştiinţe sau conferenţiar universitar constituie 136 lei/oră iar pentru membrii consiliului fără titluri/funcţii ştiinţifico-didactice constituie 104 lei/oră. 2. volumul orelor prestate constituie 20 ore pentru fiecare membru CEM per şedinţă care se cuantifică din 16 ore pentru examinarea materialelor (petiţii şi contestaţii) şi 4 ore pentru participare fizică sau on-line în şedinţă. |
| 1. **Modul de încorporare a actului în cadrul normativ în vigoare** |
| Proiectul se încorporează în sistemul actelor normative și nu necesită abrogarea unor acte normative. |
| 1. **Avizarea şi consultarea publică a proiectului** |
| Proiectul a fost plasat online pentru consultări publice şi avizat în conformitate cu legislaţia în vigoare. |
| 1. **Constatările expertizei juridice** |
| Proiectul urmează să fie supus expertizei juridice. |

**Ministru Lilia POGOLȘA**

Arcadie Andronic, tel: 022-232464

[arcadii.andronic@mecc.gov.md](mailto:arcadii.andronic@mecc.gov.md)